નર્મદા જિલ્લા સહિત નેત્રંગ અને વાલિયા તાલુકાના વનવાસી વિસ્તારના કિસાનોને કરજણ જળાશય યોજનામાંથી સિંચાઇના પાણી મળે તે માટે 10 વર્ષ પહેલાં કિસાનોએ માંગ ઉઠાવી હતી સાંસદ મનસુખ વસાવાની સરકારમાં રજૂઆતને પગલે લીફ્ટ ઇરીગેશન પ્રોજેકટ શરૂ થવાની તૈયારીમાં જ હતો ત્યાં રાજય સરકારના મંત્રી ગણપત વસાવા અને નાનુભાઇ વાનાણીએ આ પ્રોજેકટમાં સુધારા-વધારા કરાવીને તેને માંગરોલ તાલુકાની વાડી સુધી લંબાવ્યો હતો. જે તે વખતે નર્મદા,નેત્રંગ અને વાલિયા તાલુકાના કિસાનોને સિંચાઇના પાણી મળશે તેવી ખાત્રી પણ અપાઇ હતી. એક વર્ષ પહેલા જ આ યોજનાનું ખાત મૂહૂર્ત પણ કરવામાં આવ્યું હતું.